
שלום רב,


הנדון: פנייתך בנוגע לוועדה להתאמה מגדרית (ניתוח שינוי מין)


ראשית, אבקש להתנצל על השיהוי במענה לפנייתך. 

לגופם של דברים, להלן התייחסותנו לגבי המידע המבוקש:

1. מצורף לתשובתנו זו דף ההסבר המחולק לכל פונה לוועדה לשינוי מין, הכולל את שמות חברי הוועדה וההליך הנדרש במסגרת הוועדה להתאמה מגדרית. ככלל, הוועדה מתכנסת אחת לחודש בשבוע הראשון של החודש (למעט תקופה בת כחצי שנה בשנת 2016 שבמהלכה הוועדה לא פעלה). בכל מפגש של ועדה נוכחים כל חברי הוועדה. 

2. בידי המשרד נתונים רק משנת 2016: 

מספר הפונים החדשים במהלך 2016 היה 31 (הוועדה לא פעלה כחצי שנה במהלך 2016).

מספר הפונים החדשים מתחילת שנת 2017 עד היום – 67.

3. שעות העבודה של הפסיכולוגית אילה עובדיה: ימים ראשון, שלישי ורביעי בין השעות 7:30 – 15:00.
שעות הפעילות של הפסיכולוגית תמר שפס: בימי שני בין השעות 8:00 – 13:00.
שעות הפעילות של מזכירת הוועדה (חצי משרה): ימים ראשון עד חמישי בין השעות 9:00 – 13:00.

4. משנת 2016 ועד היום הוועדה אישרה את כל הבקשות לגבי פונים שהשלימו את כל ההליך כפי שמפורט בדף ההסבר.

5. התהליך בוועדה נמשך כשנה וזמן המתנה ממוצע לניתוח לאחר אישור הוועדה הוא כשנה גם כן, זאת משיקולים של זמינות חדר הניתוח. 

6. פרטי ההתקשרות עם הוועדה מפורסמים באתר המשרד: 

https://www.health.gov.il/Services/Citizen_Services/SexReassignmentSurgery/Pages/default.aspx 

7. בכל הנוגע לפרוטוקולים של הוועדה – אשיבך בהקדם ככל הניתן.

8. נושא מימון הניתוחים המשלימים לניתוח שינוי המין מצוי בימים אלו בדיונים במסגרת הדיונים של ועדת הסל. לכשתגובש עמדת המשרד הסופית בעניין זה – היא תפורסם במסגרת אתר האינטרנט של המשרד (בין היתר, בכתובת שצוינה לעיל בסעיף 6). 

9. ביחס לשאלתך מדוע מוגבל מיקום הניתוחים – שאלה זו אינה מסווגת כ"מידע" בהתאם לחוק חופש המידע אלא היא שאלה מסוג "ידע" (כפי שמובהר בנוהל היחידה הממשלתית לחופש המידע בנוגע לסיווג בקשות) ועל כן עליך לפנות בעניין זה לפניות הציבור של המשרד - call.habriut@moh.health.gov.il. 



							         בכבוד רב


ענת אילוז, עו"ד
הממונה על חוק חופש המידע

